stanford-oval/wikipedia huggingface dataset:
Svenska skolhistoriska föreningen i Finland
Toiminta

Svenska skolhistoriska föreningen:n päätehtävänä on julkaista vuosikirjaa nimeltä Skolhistoriskt Arkiv. Kirja on ilmestynyt joka toinen vuosi vuodesta 1952. Julkaisussa julkaistaan suuri määrä artikkeleita koskien yksittäisten koulujen historiaa, kuten myös yleisemmän tason artikkeleita.
Järjestö on jäsen Helsingin Tieteiden talossa, joka on mahdollistanut muun muassa verkkosivujen ylläpidon. Verkkosivuilla järjestö tiedottaa sen toiminnasta, julkaisuista ja yhteistyötahoista. Järjestön verkkosivut ovat olleet toiminnassa vuodesta 2011. Vuodesta 2015 Svenska skolhistoriska föreningen on kirjoittanut blogia ruotsiksi ja suomeksi aikomuksenaan muun muassa kommentoida ajankohtaisia aiheita koulutushistoriallisesta näkökulmasta, esittää erillisiä koulutushistoriallisia ilmiöitä ja välittää tietoa tutkijoiden kesken koulutushistoriasta suomenkielisessä Suomessa ja Skandinaviassa.
DeSoto

| DeSoto> Valmistustiedot |
| --- | --- |
Valmistaja:  Chrysler Corporation
Konserni:  Chrysler
Valmistusvuodet:  1928–1961
Tuotantomäärä:  2 056 000
Korimalli:  sedan, hardtop, limousine, farmari ja convertible, myös kuorma-autoja
DeSoto (tai De Soto) oli Chrysler Corporation valmistama yhdysvaltalainen automerkki, jota valmistettiin vuodesta 1928 vuoteen 1961. Auto nimettiin espanjalaisen tutkimusmatkailija Hernando de Soton kunniaksi.  Ensimmäinen auto esiteltiin mallivuonna 1929 ja DeSoto tähdättiin GM:n ja Studebakerin kilpailijaksi.
Sodanjälkeisinä vuosina DeSoto menestyi erinomaisesti Yhdysvaltain automarkkinoilla, mutta vuoden 1958 talouslama pudotti voimakkaasti DeSoton suosiota ja vuonna 1961 merkin henkilöautojen valmistus lopetettiin. Kuorma-automerkkinä DeSoto jatkoi tuon jälkeenkin.
Historia > Ensimmäiset vuosikymmenet

DeSoto-merkin perustajana toimi Walter P. Chrysler. Ensimmäisen mallivuoden DeSotoja myytiin 81 000 kappaletta, mikä osoitti uuden merkin saavuttaman suosion ostajien keskuudessa. Hyvin alkaneen myynnin seurauksena Chrysler ei seuraavien vuosien aikana muuttanut paljonkaan DeSotoa, vaan eteni hyvin pienin uudistuksin. DeSoton rooli Chryslerille oli täyttää tavallisten autojen ja luksusmallien väliin jäävä tila. Merkin myynnistä vastasivat mallisarjat Six ja Eight.
Vuoden 1942 DeSotojen tunnusomaisin erikoisuus oli piilotetut etuvalot, joiden päällä olevat suojukset avautuivat automaattisesti kun valot sytytettiin.    Tuotanto keskeytettiin samana vuonna Toisen maailmansodan vuoksi, ja osa DeSoton tuotantolinjoista valmisti Sherman-tankkeja, ilmatorjuntatykkejä ja sotilaslentokoneita. Sodan jälkeen vuosina 1946–1948 DeSoto pystyi teräspulasta huolimatta rakentamaan yli 11 000 taksikäyttöön tulevaa autoa, joista suurin osa toimitettiin New Yorkiin. Mallivalikoimiin ilmestyivät myös kahdeksanpaikkaiset limousinet.
Historia > 1950-luku > Hyvä alku uudelle vuosikymmenelle

1950-luvun alkaessa DeSotoihin ilmestyi ennen näkemätöntä glamouria, ja auton keulassa oli enemmän kromia kuin muissa Chryslerin merkeissä. Valmistaja panosti ennen kaikkea merkin luotettavuuteen ja sen tarjoamaan vastineeseen rahalle. Kaikissa vuoden 1950 DeSotoissa oli 6-sylinterinen sivuventtiilimoottori, joka tuotti 112 hevosvoimaa.  Amerikkalaismarkkinat vastasivat DeSoton tarjontaan ja merkin myyntiluvut vuonna 1950 olivat yli 130 000 myytyä autoa, joka on suurin määrä merkin koko historiassa. Parhaiten myyvien sedanien De Luxe -versioiden listahinta oli alle 2000 dollaria.
Seuraavan vuoden malleissa laatikkomainen korirakenne muuttui kevyen faceliftin myötä pidemmäksi ja matalammaksi, ja jättikokoinen jäähdyttimen säleikkö sai hieman hillitymmän ilmeen, josta DeSotot parhaiten tunnetaan.
Historia > 1950-luku > V8-moottorien tulo

1950-luvun alussa Chrysler Corporation lähti mukaan GM:n Cadillacin ja Oldsmobilen aloittamaan hevosvoimakilpailuun, jossa ostajia houkuteltiin moottorin suurilla tehoilla. DeSoto toi samaan aikaan vuoden 1952 markkinoille uuden Firedome-mallisarjan, jonka voimanlähteenä toimi Chryslerin uusi 160-hevosvoimainen V8 Hemi-moottori.  Firedomen saama huomio vähensi muiden DeSoton mallien kysyntää ja seuraavan vuoden aikana Custom ja De Luxe mallit yhdistyivät uudeksi Powermaster-mallisarjaksi. Vuoden 1953 kokonaismyynti oli yksi merkin parhaista ja valtaosa myynnistä kohdistui Firedome-malliin. Vuonna 1954 DeSotot olivat entistä parempia, mutta automarkkinoiden heilahdukset ja GM:n ja Ford Motor Companyn väliset myyntisodat vähensivät lähes puolella DeSoton kokonaismyyntiä. Lisäksi DeSotot nähtiin tyyliltään hieman vanhanaikaisina ja niihin toivottiin rohkeampia uudistuksia.
Vuonna 1955 DeSoton ulkonäkö uudistui kokonaan ja uutena mallina markkinoille tullut Fireflite-mallisto sai hyvän vastaanoton.  V8-moottorien tehot tarjosivat 200 hevosvoimaa, jotka pitivät  DeSoton kilpailijoidensa tasolla.  Edellisen vuoden myyntikäyrät lähtivät uuteen nousuun ja DeSotoja myytiin Fireflite-malliston siivittämänä 115 000 kappaletta.
Historia > 1950-luku > Autoteollisuuden taantuma

Äkillinen laskusuhdanne Yhdysvaltain autoteollisuudessa romahdutti useiden merkkien kysynnän vuoden 1956 aikana. GM:n Pontiac, Buick ja Oldsmobile menettivät yhteensä yli 300 000 ostajaa, ja myös Chryslerin ja Dodgen myyntimäärät pienenivät selvästi. DeSoto onnistui konserninsa ainoama merkkinä säilyttämään myyntinsä lähes edellisen vuoden tasolla.  DeSoton uudistukset olivat maltillisia ulkonäön suhteen, mutta Firefliten tehot nousivat 255:n hevosvoimaan, ja malliston huipulle esitelty  DeSoto Adventurerin moottori kehitti 345 hv ja antoi 230km/tuntinopeuden.
Vuonna 1957 DeSoto taisteli markkinaosuuksista lähes täysin uudistuneella ulkonäöllä ja uudistuneilla moottoreilla. Autot olivat entistä näyttävämpiä ja tehokkaampia ja kahden vuoden takaiset myyntilukemat ylitettiin. Samalla vuosi jäi DeSoton historian viimeiseksi menestykseksi, sillä seuraavan vuoden talouslama vähensi voimakkaasti DeSoton ja myös muiden saman hintaluokan  autojen kysyntää. Osa DeSoton vaikeuksista liittyi myös huonoon  markkinointiin  ja merkkiin kohdistuneisiin moitteisiin laadun nopeasta huononemisesta.
Historia > 1960-luku

Joulukuussa 1960 DeSoton valmistus lopetettiin vain muutama viikko vuoden 1961 mallin käyttöönoton jälkeen. Viimeisen vuoden DeSotot olivat yksinomaan kaksi- ja neliovisia hardtopeja, ja ne erosivat ulkonäöltään edellisen vuoden malleista kaksiosaisen jäähdytinsäleikkönsä ja uudelleen muotoiltujen takavalojensa ansiosta.  Merkki ei heti  lopettanut kokonaan vaan sitä  käytettiin yhä kansainvälisille markkinoille toimitetuissa kuorma-autoissa.  Ulkomaille rahdattiin myös joitakin Chrysler-yhtymän Plymouth-henkilöautoja, joiden mallinimeksi laitettiin DeSoto Diplomat.
DeSoto Suomessa

Suomalaisyhtiö Berner toimi DeSoton henkilö- ja kuorma-autojen maahantuojana 1950-luvulla. Vuoden 1955 mainoksessa ”Hyrylän hävittäjinä” tunnettujen sora-autojen liikennöitsijä Tauno Valo kehui DeSoton kuorma-autoja muun muassa niiden kestävyydestä.
Malleja

DeSoto Adventurer
DeSoto Airflow
DeSoto Airstream
DeSoto Custom
DeSoto Deluxe
DeSoto Diplomat (1938–1961)
DeSoto Firedome
DeSoto Fireflite
DeSoto Firesweep (1957–1959)
DeSoto Model K
DeSoto Powermaster
DeSoto S2
DeSoto S3
DeSoto S6
DeSoto S7-C
DeSoto S8-C
DeSoto S13
DeSoto Sportsman
DeSoto Suburban (1946–1954)
Aiheesta muualla

Kuvia tai muita tiedostoja aiheesta DeSoto Wikimedia Commonsissa
De Soto UPE Six Convertible Coupe 1931
DeSoton Custom sedan 1949.
Firedome oli vuoden 1953 myydyin DeSoto.
DeSoto Fireflite convertible 1955.
Mallivuoden 1960 DeSoto Adventurer.
DeSoto Diplomat 1961.
Pp

Pp tarkoittaa seuraavia asioita:
Partido Popular, PP, espanjalainen puolue
PayPal, PP, maksunvälitysyritys.
pianissimo, nuottikirjoitusmerkintä pp, nuottikirjoituksessa käytettävä äänenvoimakkuuden merkki
Piraattipuolue, PP, suomalainen puolue
polypropeeni, PP, muovilaji
punapistetähtäin, PP, tuliaseeseen kiinnitettävä tähtäintyyppi
Puzzle Pirates, PP, Three Rings Designin kehittämä ja Ubisoftin julkaisema MMOG-peli
valtuutettuna, pp. (tai p.p.), latinan sanoista per procuram, henkilön oikeus toimia yrityksen nimissä.
melkein kaikkialla, p.p., ransk. presque partout, matematiikassa 'muualla paitsi äärellisessä tai nollamittaisessa joukossa'
verrannolliset osat, P.P., latinan partes proportionales, logaritmitauluissa interpoloimista varten
Anttoni Jakobsson

Anttoni Jakobsson (s. 16. huhtikuuta 1998 Vaasa) on suomalainen pesäpalloilija, joka edustaa kaudella 2017 Koskenkorvan Urheilijoita. Jakobsson on edustanut Koskenkorvan Urheilijoita kaudesta 2016 alkaen. Jakobssonin kasvattajaseura on Vaasan Maila. Jakobssonin edellisiä seuroja ovat Vähänkyrön Viesti, ja Jalasjärven Jalas. Jakobsson valittiin ensimmäiseen Itä-Länsi-otteluunsa vuonna 2024.
Tilastot

| Joukkue | Kausi | Runkosarja> Sarja | Runkosarja> Ott. | Runkosarja> L. | Runkosarja> T. | Runkosarja> KL. | Pudotuspelit> Ott. | Pudotuspelit> L. | Pudotuspelit> T. | Pudotuspelit> KL. | Yhteensä> Ott. | Yhteensä> L. | Yhteensä> T. | Yhteensä> KL. |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| KoU | 2016 | Superpesis | 7 | 1+0 | 3 | 15 | 1 | 0+0 | 0 | 1 | 8 | 1+0 | 3 | 16 |
| KoU | 2017 | Superpesis | 32 | 1+5 | 15 | 73 | 3 | 0+0 | 2 | 6 | 35 | 1+5 | 17 | 79 |
| Yhteensä | Yhteensä | Yhteensä | 39 | 2+5 | 18 | 88 | 4 | 0+0 | 2 | 7 | 43 | 2+5 | 20 | 95 |

| Ura yhteensä | Ura yhteensä | Ura yhteensä | 39 | 2+5 | 18 | 88 | 4 | 0+0 | 2 | 7 | 43 | 2+5 | 20 | 95 |
Nordic Gothic

| Nordic Gothic Cemetery Skyline |
| --- | --- | --- |

Studioalbumin tiedot
 Julkaistu: 11. lokakuuta 2024
 Formaatti: CD, LP, digitaalinen
 Tyylilaji: goottimetalli, goottirock
 Kesto: 48.49
 Levy-yhtiö: Century Media
Listasijoitukset
  3. (albumilista)    1. (fyysinen albumilista)
Cemetery Skylinen muut julkaisut
|   | Nordic Gothic 2024 |   |
Singlet albumilta Nordic Gothic
 ”Violent Storm” Julkaistu: 1. huhtikuuta 2024  ”In Darkness” Julkaistu: 7. toukokuuta 2024  ”The Coldest Heart” Julkaistu: 19. kesäkuuta 2024  ”Torn Away” Julkaistu: 16. heinäkuuta 2024  ”Behind the Lie” Julkaistu: 5. syyskuuta 2024
Nordic Gothic on suomalais-ruotsalaisen goottimetallia soittavan superyhtye Cemetery Skylinen esikoisalbumi, joka julkaistiin 11. lokakuuta 2024 Century Media Records -levy-yhtiön kautta.
Kappaleet

Torn Away – 3.57
In Darkness – 4.46
Violent Storm – 4.07
Behind the Lie – 5.01
When Silence Speaks – 5.19
The Darkest Night – 4.23
Never Look Back – 5.13
The Coldest Heart – 4.29
Anomalie – 4.02
Alone Together – 7.32
Kokoonpano

Mikael Stanne – laulu
Markus Vanhala – kitara
Santeri Kallio – kosketinsoittimet
Victor Brandt – bassokitara
Vesa Ranta – rummut
Arvostelut

Imperiumi: 8½/10
Soundi:
Inferno:
Aiheesta muualla

Nordic Gothic Discogsissa. (englanniksi)
Apulaisprofessori

Apulaisprofessori on Suomessa professorien vakinaistamispolkuun (engl. tenure track) kuuluva uravaihe, joka voi vastata vakinaistamispolun ensimmäistä vaihetta (engl. assistant professor) tai toista vaihetta (engl. associate professor). Näiden vaiheiden jälkeen apulaisprofessorista voi ylentyä seuraavalle tasolle, joko assistant professor -tasolta associate professor -tasolle tai associate professor -tasolta professoriksi (engl. Associate Professor tai Full Professor). Vakinaistamispolut otettiin käyttöön Suomen yliopistoissa vuodesta 2010 alkaen. Suomen nykyiset apulaisprofessuurit sijoittuvat hierarkkisesti yliopistonlehtorin tai yliopistotutkijan ja varsinaisen professorin väliin.
Apulaisprofessori oli käytössä yliopiston virkana myös aiemmin, vuoteen 1998, jolloin apulaisprofessoreista tuli professoreja. Apulaisprofessorin viran vaatimukset olivat lähes samat kuin professorinkin viran. Apulaisprofessorit nimitti kuitenkin virkaansa yliopisto, kun taas professorit nimitti Suomen tasavallan presidentti. Aiemmin apulaisprofessoria vastasi apulaisen virka, joka oli käytössä vuoteen 1949. Tuolloin määrättiin, asetuksella, että apulaisella tuli olemaan apulaisprofessorin nimi ja arvo. Vuoden 1963 asetuksella muutettiin apulaisen virat apulaisprofessorin viroiksi.
Pelastakaa Willy 2

| Pelastakaa Willy 2> Free Willy 2: The Adventure Home |
| --- | --- |

Ohjaaja:  Dwight H. Little
Käsikirjoittaja:   Karen Janszen  Corey Blechman  John Mattson 
Tuottaja:  Lauren Shuler Donner Richard Donner Arnon Milchan
Säveltäjä:  Basil Poledouris
Kuvaaja:  László Kovács
Leikkaaja:  Robert Brown
Pääosat:   Jason James Richter  August Schellenberg  Jayne Atkinson 
Valmistustiedot
Valmistusmaa:  Yhdysvallat
Tuotantoyhtiö:  Studio Canal Regency Enterprises
Levittäjä:  Warner Bros. Family Entertainment Netflix
Ensi-ilta:   Yhdysvallat 19. heinäkuuta 1995  Suomi 27. lokakuuta 1995 
Kesto:  95 min
Alkuperäiskieli:  englanti
Edeltäjä:  Free Willy – Pelastakaa Willy
Seuraaja:  Free Willy 3
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Free Willy 2 on yhdysvaltalainen perhe-elokuva vuodelta 1995 ja jatko-osa vuoden 1993 elokuvalle Free Willy – Pelastakaa Willy.
Elokuvassa Willy-valas palaa kiittämään poikaa, joka vapautti hänet. Kaikki ei kuitenkaan suju niin kuin piti. Willy vangitaan ja kierot vangitsijat aikovat tehdä Willystä ruokaa.
Merkinnän syy: Ei ole tarpeeksi tietoa ei edes näyttelijöitä tai lähteitä!
Peloton kuin haukka

| Peloton kuin haukka> Baker’s Hawk |
| --- | --- |

Ohjaaja:  Lyman D. Dayton
Käsikirjoittaja:   Dan Greer  Hal Harrison Jr. 
Perustuu:  Jack M. Bickhamin romaaniin
Tuottaja:  Lyman D. Dayton
Säveltäjä:  Lex De Azevedo
Kuvaaja:  Bernie Abramson
Leikkaaja:  Parkie Singh
Lavastaja:   Anthony C. Montenaro  Sig Tingloff 
Pääosat:  Lee Montgomery
Valmistustiedot
Valmistusmaa:  Yhdysvallat
Tuotantoyhtiö:  Doty-Dayton Releasing
Ensi-ilta:  1976
Kesto:  98 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Peloton kuin haukka (engl. Baker’s Hawk) on Lyman D. Daytonin tuottama ja ohjaama yhdysvaltalainen nuorten lännenelokuva vuodelta 1976. Siinä poika löytää loukkaantuneen haukan ja vie sen vuorten erakolle, jonka on kuullut olevan taitava hoitamaan eläimiä.
Rooleissa

| 0 | 1 | 2 |
| --- | --- | --- |
|  Clint Walker  | … |  Dan Baker   |
|  Burl Ives  | … |  Mr. McGraw   |
|  Diane Baker  | … |  Jenny Baker   |
|  Lee H. Montgomery  | … |  Billy Baker  |
Matti Simanainen

Matti Simanainen (11. lokakuuta 1920 Joutseno – 20. marraskuuta 2010 Toronto, Kanada) oli suomalainen kreikkalais-roomalaisen tyylin painin maailmanmestari. Hän saavutti mestaruutensa 73 kilon sarjassa Tukholmassa 1950. Kotimaassa hän edusti Helsingin Atleettiklubia ja joutsenolaista Korven Honkaa ja saavutti kaksi Suomen mestaruutta.
Saavutuksia

MM-kultaa 1950 (sarja 73 kg)
Suomen mestari 1947 ja 1949 (sarja 73 kg)
Maiju Heikkilän suunnittelema Matti Simanaisen muistomerkki Lappeenrannassa, Joutsenon Korvenkylän seuratalon pihalla (2005).
Lenin-setä asuu Venäjällä (elokuva)

| Lenin-setä asuu Venäjällä |
| --- | --- |
 Elokuvan juliste, Erikka Jussila, 1988.
Ohjaaja:  Kanerva Cederström
Käsikirjoittaja:  Kanerva Cederström   Riikka Tanner
Kuvaaja:  Sakari Rimminen   Ilkka Ruuhijärvi (assistentti)
Leikkaaja:  Kanerva Cederström
Valmistustiedot
Valmistusmaa:   Suomi
Tuotantoyhtiö:  Epidem   Yleisradio/TV1 Asiaohjelmat
Ensi-ilta:  18. maaliskuuta 1988
Kesto:  53 minuuttia
Alkuperäiskieli:  Suomi
Aiheesta muualla
IMDb 
Elonet
Infobox OKNimi-testi OK: 
Lenin-setä asuu Venäjällä on vuonna 1987 valmistunut Kanerva Cederströmin ohjaama puolipitkä dokumenttielokuva 1970-luvun marxilais-leniniläisten (taistolaisten) nuoriso- ja opiskelijajärjestöjen aktivistien vaiheista. Cederström on käsikirjoittanut elokuvan yhdessä Riikka Tannerin kanssa. Tekijät ovat selittäneet elokuvan nimeä seuraavasti: ”Elokuvan nimessä tiivistyy monta oleellista asiaa ajan hengestä. Se viittaa muun muassa lapsenomaisuuteen, vieraan kulttuurin ihailuun, Lenin- ja NKP-kulttiin, nuoruuden salaisiin haaveisiin ja auktoriteettiuskoon.”
Dokumentissa esiintyy kymmenen entistä taistolaiskaaderia ja järjestöaktivistia, jotka kertovat kokemuksistaan liikkeessä ja siitä irtautumiseen liittyneestä henkilökohtaisesta kriisistä. Haastateltavien joukossa ovat muun muassa Rauni Paalanen ja Juhani Ruotsalo. Cederström ja Tanner käsittelivät elokuvaa käsikirjoittaessaan myös omaa menneisyyttään. Lenin-setä asuu Venäjällä oli tarkoitettu itsetutkiskelua sisältäväksi henkilökohtaiseksi dokumentiksi ja keskustelunavaukseksi taistolaisuudesta, ei analyysiksi 1970-luvun poliittisesta kuohunnasta.
Elokuva herätti vilkkaan keskustelun keväällä 1988. Se palkittiin samana vuonna Tampere Film Festivalin pääpalkinnolla.
Popeyes

| Popeyes Louisiana Kitchen, Inc |
| --- | --- |


Perustettu:  1972
Perustaja:  Al Copeland
Kotipaikka:  Miami, Yhdysvallat
Toiminta-alue:  maailmanlaajuinen
Toimiala:  pikaruoka
Tuotteet:  friteerattu kana
Emoyhtiö:  Restaurant Brands International
Kotisivu:  www.popeyes.com
Infobox OKVirheellinen NIMI-arvo: 
Popeyes Louisiana Kitchen, Inc. eli Popeyes on yhdysvaltalainen friteerattuihin kanaruokiin erikoistunut pikaruokaketju. Ketjulla on noin 4 000 ravintolaa, joista noin 1 000 sijaitsee Yhdysvaltojen ulkopuolella.
Historia

Popeyes perustettiin New Orleansissa Louisianassa. Ensimmäinen ravintola, nimeltään Chicken on the Run avattiin 12. keäskuuta 1972. Perustaja Al Copeland halusi kilpailla Kentucky Fried Chickenin kanssa, mutta ravintola menestyi huonosti ja kaatui usean kuukauden jälkeen. Hän avasi ravintolan uudelleen nimellä Popeyes Mighty Good Chicken, ja vuoteen 1975 mennessä se vaihtui Popeyes Famous Fried Chickeniksi. Popeyes aloitti franchising-toiminnan vuonna 1976, ketju kasvoi nopeasti ja ensimmäinen ravintola ulkomaille avattiin Kanadaan vuonna 1984. Viidessadas Popeys avattiin vuonna 1985.
Popeyes osti kilpailevan Church’s Texas Chickenin vuonna 1989, mutta joutui tästä suuriin velkoihin vuonna 1990 ja pian Chapter 11:n mukaiseen saneeraukseen konkurssin välttämiseksi. Saneerauksen tuloksena taustayhtiön nimeksi tuli America’s Favorite Chicken Company, Inc. (AFC). AFC myi Church’sin Arcapitalle vuonna 2004.
Vuonna 2017 holdingyhtiö Restaurant Brands International osti Popeysin.
Amsterdam (vuoden 2022 elokuva)

| Amsterdam |
| --- | --- |

Ohjaaja:  David O. Russell
Käsikirjoittaja:  David O. Russell
Tuottaja:   David O. Russell  Arnon Milchan  Matthew Budman  Anthony Katagas  Christian Bale 
Säveltäjä:  Daniel Pemberton
Kuvaaja:  Emmanuel Lubezki
Leikkaaja:  Jay Cassidy
Tuotantosuunnittelija:  Judy Becker
Pääosat:   Christian Bale  Margot Robbie  John David Washington  Chris Rock  Anya Taylor-Joy  Zoe Saldaña  Mike Myers  Michael Shannon  Timothy Olyphant  Andrea Riseborough  Taylor Swift  Matthias Schoenaerts  Alessandro Nivola  Rami Malek  Robert De Niro 
Valmistustiedot
Valmistusmaa:  Yhdysvallat Kanada
Tuotantoyhtiö:   Regency Enterprises  New Regency  DreamCrew  Keep Your Head  Corazon Hayagriva 
Levittäjä:  20th Century Studios
Ensi-ilta:   2022-9-1818. syyskuuta 2022 (New York)  2022-10-77. lokakuuta 2022 (Suomi ja Yhdysvallat)  
Kesto:  134 minuuttia
Alkuperäiskieli:  englanti
Budjetti:  80 miljoonaa dollaria
Tuotto:  12,1 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Amsterdam on vuonna 2022 ensi-iltansa saanut kanadalais-yhdysvaltalainen historiallinen jännityskomediaelokuva, jonka on ohjannut ja käsikirjoittanut David O. Russell. Sen pääosia esittävät Christian Bale, Margot Robbie ja John David Washington. Muita rooleja esittävät muun muassa Chris Rock, Anya Taylor-Joy, Zoë Saldaña, Mike Myers, Michael Shannon, Timothy Olyphant, Andrea Riseborough, Taylor Swift, Matthias Schoenaerts, Alessandro Nivola, Rami Malek ja Robert De Niro.
Amsterdam sai maailmanensi-iltansa New Yorkissa 18. syyskuussa 2022. Suomen-ensi-iltansa se sai 7. lokakuuta 2022. Elokuva sai ristiriitaisen vastaanoton kriitikoilta: monet ylistivät lavastusta ja roolisuorituksia, mutta Russellin käsikirjoitusta ja ohjausta kritisoitiin. Elokuva oli myös taloudellinen floppi.
Aiheesta muualla

Virallinen sivusto (englanniksi)
Amsterdam Internet Movie Databasessa (englanniksi)
David O. Russellin ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
1990-luku: Spanking the Monkey (1994) · Flirting with Disaster (1996) · Kolme kuningasta (1999)
2000-luku: I ♥ Huckabees (2004)
2010-luku: Taistelija (2010) · Unelmien pelikirja (2012) · American Hustle (2013) · Joy (2015)
Black Panther (soundtrack)

| Black Panther: The Album Kendrick Lamar |
| --- | --- | --- |

Soundtrack-albumin tiedot
 Julkaistu: 9. helmikuuta 2018
 Formaatti: LP, digitaalinen, CD
 Tuottaja(t): Anthony Tiffith Kendrick Lamar Dave Free 30 Roc Aaron Bow Al Shux BadBadNotGood Cardo Cubeatz DJ Dahi Doc McKinney Frank Dukes Hykeem Carter Illmind Ludwig Göransson Matt Schaeffer Mike Will Made It Robin Hannibal Scribz Riley Sounwave Teddy Walton The Arcade Twon Beatz
 Tyylilaji: hip hop
 Kesto: 49.12
 Levy-yhtiö: TDE, Aftermath ja Interscope
Listasijoitukset
  2.
Kendrick Lamarin muut julkaisut
| DAMN. 2017 | Black Panther: The Album 2018 | Mr. Morale & the Big Steppers 2022 |
Singlet albumilta Black Panther: The Album
 ”All the Stars” Julkaistu: 1. tammikuuta 2018  ”King’s Dead” Julkaistu: 11. tammikuuta 2018  ”Pray for Me” Julkaistu: 2. helmikuuta 2018
Black Panther: The Album, toiselta nimeltään Black Panther the Album (Music From and Inspired by), on Marvel Studiosin tuottaman elokuvan Black Panther soundtrack-albumi, jonka suunnittelivat ja tuottivat yhdysvaltalainen hip-hop artisti Kendrick Lamar ja Anthony Tiffith; elokuvan sävelsi ruotsalainen Ludwig Göransson. Elokuvan ensi-ilta Suomessa oli 16. helmikuuta 2018.
Albumi ilmestyi 9. helmikuuta 2018, ja siitä julkaistiin kolme singleä: "All the Stars", "King’s Dead" ja "Pray for Me". Elokuvan ohjaaja Ryan Coogler valitsi Lamarin henkilökohtaisesti tuottamaan albumin soundtrackin. Lamarin oli alun perin tarkoitus tuottaa elokuvaan vain muutama kappale, mutta hän päätti tuottaa soundtrackin, koska piti elokuvasta hyvin paljon.
Kappaleet

Black Panther – 2.11 (Kendrick Lamar)
All The Stars – 3.56 (Kendrick Lamar ja SZA)
X – 4.27 (Kendrick Lamar, Schoolboy Q ja Saudi)
The Ways – 3.59 (Khalid ja Swae Lee)
Opps – 3.01 (Vince Staples ja Yugen Blakrok)
I Am – 3.29 (Jorja Smith)
Paramedic! – 3.39 (SOB ja RBE)
Bloody Waters – 4.32 (Ab-Soul, Anderson Paak ja James Blake)
King’s Dead – 3.50 (Kendrick Lamar, James Blake, Jay Rock ja Future)
Redemption Interlude – 1.25 (Zacari)
Redemption – 3.42 (Zacari ja Babes Wodumo)
Seasons – 4.02 (Mozzy, Reason ja Sjava)
Big Shot – 3.42 (Kendrick Lamar ja Travis Scott)
Pray for Me – 3.31 (Kendrick Lamar ja The Weeknd)
Aiheesta muualla

Black Panther: The Album AllMusicissa (englanniksi)
Koroški žigec

| Koroški žigec |
| --- | --- |

Avaintiedot
Alkuperämaa:   Slovenia
Alkuperäinen käyttö:  kaniinin ja ketun metsästys
Nykyinen käyttö:  ajokoira
Muita nimityksiä:  Carinthia žigec
FCI-luokitus:  ei FCI-rotu KZS: ryhmä 6 Ajavat ja jäljestävät koirat alaryhmä 1 Ajavat koirat
Ulkonäkö
Säkäkorkeus:  46-52 cm
Väritys:  black&tan
Koroški žigec on slovenialainen koirarotu. Sillä ei ole vielä FCI:n virallista hyväksyntää, mutta se on tunnustettu roduksi kansallisella tasolla Slovenian Kennelliitossa KZS:ssä.
Ulkonäkö

Väritys on musta ruskein merkein (black&tan). Säkäkorkeus vaihtelee 46-52 cm välillä.
Luonne ja käyttäytyminen

Koroški žigec soveltuu hyvin kettujen ja kaniinien metsästykseen.